Nuwe brandweerwa staan reg | Netwerk24
Nuwe brandweerwa staan reg
Die Breedevallei Brandweerdiens het Vrydag 2 Augustus sy nuwe brandweerwa ontvang en amptelik in gebruik geneem. Die brandweerhoof van die Breedevallei-munisipaliteit, Theo Botha, sê almal is baie opgewonde oor die nuwe brandweerwa. “Die nuwe brandweerwa dra omtrent 4 000 liter water, 200 liter skuim vir iets soos chemiese brande en nog 200 liter skuim vir veldbrande. Die wa het ook toerusting soos ’n sterk nuwe pomp en die leer, natuurlik,” sê Botha. Volgens hom is dit nou die hoofbrandweerwa in Worcester en die ander een is De Doorns toe gestuur. “Ons moet aan nog ’n paar goedjies werk en hier en daar iets bysit, maar ons het dit al begin gebruik,” sê Botha. Op die foto is Seon Swartz, die BVM se direkteur van gemeenskapsdienste, raadslid Margaret Sampson, Botha, die burgemeester, Antoinette Steyn, en Juben von Willingh (BVM) by die nuwe brandweerwa.Foto: Nasifa Sulaiman